recursal/SuperWikiNEXT-32B huggingface dataset:
**Даршил Сафари** (хинди दर्शील सफारी, ағылш. *Darsheel Safary*; 9 наурыз 1997, Мумбаи, Үндістан) — үндіс киноәртісі. Оның дебюттік фильмі 2007 жылғы «Жердегі Жұлдыздар» фильмі болды. Ол фильмде дислексия ауруымен ауыратын баланы ойнады.

Өмірбаяны
---------

Оның киноиндустриядағы мансабы 2006 жылы басталды. Оны Үндістанның белгілі режиссеры Амол Гупта, Шиямака Давари «Summer Funk» атты би мектебінен тауып, кастингте жүздеген баланың ішінен Даршилды «Жердегі жұлдыздар» драма фильміне таңдап алды. Бұл фильмде ол Үндістанның атақты актерлерінің бірі Аамир Хан түсті. Даршил бала кезінен киноәртіс болуды армандаған, бірақ, оның ата-анасы да өзі де мұнша ерте жаста киноға түсіп, оның алғашқы фильмі шығатынын ойламаған.

Ата-анасы: Митеш Сафари және Шитал Сафари. Оның бір кіші қарындасы бар. 

Ол 2017 жылдан бастап қазіргі күнге дейін *Ootb Production* (Out of the Box Production) театрлық компаниясында жұмыс істеп келеді. Қазіргі таңда ол негізгі екі театрлық қойылымда ойнайды олар: хинди тіліндегі *Kaise Karenge* және ағылшын тілдеріндегі *Two Adorable Losers*. Өз сұхбатында ол кино саласынан театр саласына көшкенін, бірақ кейде киноларға да түсетінін айтты.

2008 жылғы сұхбатында ол болашақта бизнесмен, әнші, биші болуға ниеті бар екенін жеткізді.

Фильмдер тізімі
---------------

| Жыл | Қазақша атауы | Түпнұсқа атауы | Рөлі | Түрі |
| --- | --- | --- | --- | --- |
| 2007 | Жердегі Жұлдыздар | *Taare Zameen Par* | Ишаан Нандкишор Авасти | фильм |
| 2010 | Бам Бам Боле | *Bumm Bumm Bole* | Пинаки Гвала | фильм |
| 2011 | Зоккомон | *Zokkomon* | Кунал / Зоккомон | фильм |
| 2012 | Түн ортасы балалары | *Midnight's children* | Жас Сәлім | фильм |
| 2015 | Бұл махаббат | *Yeh Hai Aashiqui* | Абхай | сериал |
| 2018 |  | *Quickie* | Амей | фильм |

### Музыкалық видеолар

| Жыл | Өлең | Жазба |
| --- | --- | --- |
| 2020 | *Pyaar Naal* |  |

Марапаттар
----------

| Фильм |
| --- |
| Жыл | Сипаттамасы | Санат- Қазақша | Жұмысы | Нәтиже |
| 2008 | Үздік ер рөлі үшін Filmfare сыйлығы | Үздік актер | Жердегі жұлдыздар | Номинация |
| 2008 | Zee Cine Award - сыншылардың үздік актер таңдауы | Үздік актер | Жердегі жұлдыздар | Жеңіс |
| 2008 | Киносыншыларының ең үздік ер рөлі үшін сыйлығы | Үздік актер | Жердегі жұлдыздар | Жеңіс |
| 2008 | Star Screen Awards | Арнайы әділ қазылар сыйлығы | Жердегі жұлдыздар | Жеңіс |
| 2008 | В.Шантарам сыйлығы | Басты рөлдегі ең үздік актер | Жердегі жұлдыздар | Жеңіс |
| 2008 | Zee Cine Awards | Ең жақсы балалар суретшісі - ең перспективалы дебют | Жердегі жұлдыздар | Жеңіс |

Дереккөздер
-----------

1. ↑  Archived copy.

Сілтемелер
----------

* Даршил Сафари (ағыл.) *Internet Movie Database* сайтында
* Даршил Сафари Instagram-да
* Даршил Сафари Twitter-де
**Мирон**, Элевтерлік Мирон — б. э. бұрынғы V ғ. бірінші жартысындағы гректің даңқты мүсіншісі, Фидий мен Поликлеттің ілгері замандасы. Беотияда туған, б. э. бұрынғы V т. бас кезіндегі аса ірі шебер Агеладтың қолында оқыған, Афиныда жұмыс істеген, басқа да грек қалаларына арналған көптеген тапсырмаларды орындаған. Батыл да жаңашыл Мирон шартты архаикалық өнер дәстүрлерінен біржола қол үзіп, қимыл-қозғалысты беруде таңғажайып шеберлікке жетті. Ол жасаған жеңімпаз атлеттер мүсіндері ерекше танымал болды. Мирон мүсіндерінің көбісін қоладан құйды: ол сомдаған «Диск лақтырушы» (Рим, Ұлттық музей), сондай-ақ «Афина мен Марсий» (Афина — Майндағы Франкфурт музейі; Марсий — Рим, Латеран музейі) мүсіндерінің римдік Mәpмap көшірмесі сақталған.[1]

Дереккөздер
-----------

1. ↑  Өнердің ықшам тарихы—Антик өнері — Алматы, «Өнер» баспасы, 1988.—360 бет ISBN 5-89840-030-3
**Ұлттық мінез** - әдеби шығармадағы кейіпкердің ұлттық сипатымен ерекшеленген мінез-бітімі, оның
белгілі бір халықтың өкілі екендігін
танытатын психологиялық және ойлау, сөйлеу өзгешелігі. Ұлттық мінез - тарихи категория. Ол қоғамдық, рухани, экономиялық және саяси жағдайларға
сәйкес қалыптасады. Дүниені ұлттық түсінікпен қабылдау жолы қай
адамға болсын тән қасиет. Өнерде,
әдебиетте адам бейнесінен бұл
қасиет толық көрініп тұрады. Әр
халықтың өз эпикалық туындыларын
олардың талай замандар ұлт болып
қалыптасуынан бөліп қарауға болмайды. Сондықтан шығармада ұлттық мінез жасау үшін оның дүниетанымын,
психологиясын, әдет-ғұрыптарын,
т.б. қасиеттерін білу керек. Бұл
жөнінде Н.В. Гоголь: "*Ақын өмірге өз халқының көзқарасымен қарап, әр нәрсені ұлттық психологияға сәйкес құбылыстай сезініп, толғанғанда ғана ұлттық сипатты бейнелеп беруі мүмкін*", - деген ой айтады. Бұл
дұрыс та. Мысалы, "*Игорь полкі туралы жыр*" орыстардың, "*Махабкарата*" Үндістан халқының, "*Нибелунга туралы жыр*" немістердің, "*Манас*"
қырғыздардың, "*Ер Тарғын*" қазақтардың дүниетанымын, мінез-болмысын айқындайтын шығармалар.

Дереккөздер
-----------

1. ↑  "Қазақ әдебиеті. Энциклопедиялық анықтамалық. - Алматы: «Аруна Ltd.» ЖШС, 2010.ISBN 9965-26-096-6

 *Бұл мақала — қазақ әдебиеті туралы бастама мақала. Оны толықтырып, дамыту арқылы, Уикипедияға көмектесе аласыз.*
**Қыршабақты өзені**, *Бөген* – Ақжар көлі алабындағы өзен.

Географиялық орны
-----------------

Жамбыл облысы Сарысу ауданы жерімен ағады. Ұзындығы 95 км, су жиналатын алабы 805 км2.

Бастауы
-------

Бастауын Қаратау жотасының солтүстік баурайындағы бұлақтардан алып, Шабақты темір жол айырмасынан төменде Шабақты өзеніне оң жағынан құяды. Жоғарғы бөлігі Бөген деп аталады.

Гидрологиясы
------------

Қаратау жотасының солтүстік жалғасы - Ақтау жотасынан шыға берер жерінен бастап, өзеннің оң жағалауы жарқабақты келген (30 км-ге жуық), жоғарғы арнасы тау шатқалымен ағады. Шабақты өзеніне дейінгі төменгі арнасының жағалауы жарлауытты келген. Арнасында жыл бойы су болады. Төменгі алабы игерілген. Өзен бойында бірнеше қыстау мен жайлау орналасқан.

Дереккөздер
-----------

1. ↑  Қазақстан табиғаты:Энциклопедия / Бас ред. Б.Ө.Жақып. - Алматы:" Қазақ энциклопедиясы" ЖШС, 2011. Т.З. - 304 бет. ISBN 9965-893-64-0 (Т.З.), ISBN 9965-893-19-5
|  |
| --- |
|  |

**Ұйықты** — сүт ұйытып, айран жасайтын ашытқы. Қазақ халқы піскен сүттен гөрі ұйытылған, ашытылған сүт адам организміне сіңімді болатынын ертеден білген. Сондықтан мамыр айынан бастап ақ молая түскен кезде өткен жылдан арнайы кептіріп дорбаға сақтаған Ұйықтыны сүтке құйып араластырады да, оны қанжылым етіп қымтап жабады. Сүт жылы болса айран кілегейленіп, ұйиды. Өте ыстықтау болса, дәмі ащылау қатық айран болып шығады. Ұйықтысы күшті, бабы келіп ұйыған айранға ағаш қасық тік тұрады. Айран ұйытуға арнаулы ыдыстар (кеспек, керсен, тегене, т.б.) пайдаланылады.

Ескертпелер
-----------

Үлгі:Ескертпелер

Тағы қараңыз
------------

* Айран
* Сүт

Сыртқы сілтемелер
-----------------
Оливия Тереза
**Оливия Тереза Лонготт** (ағылш. *Olivia Тереза Longott*; 15 ақпан 1980 жыл, Бруклин, Нью-Йорк, АҚШ) — америкалық әнші, актриса.

Өмірбаяны
---------

Оливия Тереза Лонготт Ямайка кубалық және Үнді шығу тегі бар, Нью-Йоркте дүниеге келген.

Мансабы
-------

Нью-Йорк қаласында Бэйсайд Жоғары мектебінде музыканы оқыды, және мансабын жасөспірімдер жылдары бастаған.Оливия алғаш рет шіркеулік хорда ән айта бастаған, фортепиано мен гитара секілді музыкалық аспаптардан сабақ алған. 2000 жылғы тамыз айында оның дауысының күші мен баға жетпғес дарыны хит әндер жазылымы оған Clive Davis-пен келісім шартқа отыруға мүмкіндік пайда болды.«Мен J Records – қа жазылған ең алғаш әртіс мен едім – деп әртіс айтты – Сондықтан менің ойымша тәжірибелер жасауға лайықпын. Менің ойымша менің қай бағытта даму керек екеніміді ешкім білмеген. Бірақ менің ойымды ешкім білгісі келмеді. Сондықтан да мен бастықтарым айтқанды жасауым керек болды, сол уақытта олар менің немен айналысуым керек екенін немқұрай түсінген еді. Бірақ мен осы жачсалған тәжірибелерге разымын. Өте пайдалы.». 2001 жылғы 15 мамырында Оливия жаңа фэндерін алғашқы альбомымен таңқалдырды, ол аьбомның аты – Olivia деп аталған еді. «Мен Бруклинда туылдым, бірақ та менің ата – аналарым мені тез арада Ямайкаға алып, ұшып кетті – деді әнші – Мен сол жерде алғаш рет мектепке бардым, бірақ маған сегіз жас толған кезде осы жерге қайтып келдім, Куинсқа.сондықтан мен осы жерде сегіз жасымнан бері тұрып жатырмын. Менде жақсы балалық шақ болды. Менің ата – аналарым бірге болғанына қырық жылдай болып қалды, және де олар мені көп жақсы заттарға үйретті. Менде барлығы моральді түрде жақсы болды және де осының барлығы олардың арқасы.» Оливияның көзінің түсі – қара

G-Unit Records
--------------

2004 жылы Оливия G-Unit Records пен келісім шарт жасаған ең алғашқы әртіс еді. Ол әншілік дебютты альбом жазды және де ол 50 Cent пен бірлесіп оның «The Massacre» атты альбомымен бірлесіп жұмыс жасады. 2005 жылдың басында 50 Cent пен Оливияның «Candy Shop» атты бірлесіп жазған хит әні шықты. «Мені алғаш рет J Records пен шығарғанда мен Interscope қа жүгінген едім.» - деді Оливия. «Фифти менің әнімді естіп маған қоңырау шалған кезі де болды. Ол менің жұмысымды мақтап, мені алғашқы G–Unit тың ханымы болуымды сұрады. Мен бір күн ойланып келесі күні оған қоңыау шалып келісетінімді айттым. Енді құрам да адамдар бар және де олардың көбісі мені көруге разы. Мен қай жерге барсам да адамдар мені көруге риза. Оларға не болатыны қызық және де олар менің қазір дауысым қандай екенін білгісі келеді. Оливия G–Unit тың келесі клиптарында түскен еді: Ллойда Бэнкса — «Smile», «On Fire», «I'm So Fly» и «Karma»; Young Buck`а — «Let Me In» и «Shorty Wanna Ride»; және де The Game «How We Do». Olivia әдемі әнші және ән құрастырушы ғана емес ол әдемі билейді.Оның алғашқы солосы G-Unit Records пен шығарылған. Бұл соло оның жалғыз солосы болған.

Жеке өмірі
----------

Оливия алғаш рет 2011 жылы қараша айында Tarence Kinsey атты баскетбол ойынының шеберімен кездесетінін жариялаған еді.
Жақын инфрақызыл диапазонмен түсірілген тал. 
Жарық спектрдің көрінетін жағы арқылы түсірілген сол тал
**Инфрақызыл фотография** - инфрақызыл сәуле көмегімен анаулы фотографиялық материалға бейне түсіру. Ол аэросурет түсіруде, археологияда, астрономияда, физикада, биологияда, медицинада, криминалистикада т.б. жай көзге көрінбейтін объектілерді және олардың жекелеген детальдарын анықтау үшін пайдаланылады. Инфрақызыл фотоға түсіру үшін толқын ұзындығы 7000 - 13000А сәуле сезгіштігі бар фотографиялық материалдар қажет. Сыртқы жарық әсері тимеу үшін тек 7000А - нен жоғары сәуле өткізетін жарық сүзгі қолданылады. Кескін айқындығын белгілеу қызыл түсті жарық сүзгі немесе фокусқа келтіру әдісі арқылы іске асырылады. Осы тәсілмен суретке түсіру кезінде объектив диафрагмасы толық ашылып қойылады. Әйтпесе бейне айқын көрінбейді.[1]

Дереккөздер
-----------

1. ↑  Қазақ Совет Энциклопедиясы, Алматы 1974,5 том.
**Ұйытқу теориясы** — аналитикалық шешімі белгісіз күрделі физикалық есептерді жуықтап шешудің тәсілі. 

Бұл тәсіл қарастырылып отырған теңдеуді соған жақын, бірақ одан гөрі қарапайым әрі шешімі белгілі теңдеуге келтіруге негізделген. Осы қарапайым есеп ұйытқусыз есеп деп, ал қарастырылатын теңдеулер жүйесіндегі ұйытқусыз есептен өзге мүшелері ұйытқу деп аталады. Ол физикалық жүйеге әсер ететін ұйытқу шамасы аз болғанда қолданылады. Бұл теорияны қолданғанда алдымен ұйытқуы жоқ жүйені сипаттайтын қарапайым теңдеудің шешімі табылады да, содан кейін ол шешімге ұйытқуды ескеретін қосымша түзетулер енгізіліп, әрі қарай түзетілген шешім келесі қосымша түзетуді есептеуге пайдаланылады. Осы процесс есептің шешімі берілген дәлдікті қанағаттандырғанша бірнеше рет қайталанады. Ұйытқу теориясы алғаш рет аспан механикасында үш дененің өзара әсерлесіп қозғалуын зерттейтін есепті шешуге пайдаланылды. Мұнда ұйытқусыз есептің рөлін екі дене үшін жазылған Кеплер есебі атқарады. Ал үшінші дененің әсерін ескергенде ұйытқу шамасы аз деп есептеліп, қозғалыс теңдеулерінің шешімдері кіші параметрлердің дәрежелері арқылы жазылған қатар ретінде қарастырылады. Есептің шешімін өрнектейтін осы қатардың әрбір мүшесі алдыңғы мүшесінен аз болады; сондықтан көбінесе оның бірінші мүшесімен шектелуге болады. Егер есептегі кіші параметрлердің саны бірнешеу болса, онда теңдеудегі шешім барлық кіші параметрлердің көрсеткіші бойынша еселі қатар түрінде ізделеді. Ұйытқу теориясы микробөлшектердің қозғалысын сипаттайтын Шредингер теңдеуін шешудің ең тиімді тәсілдерінің біріне жатады. Оны микробөлшектердің өзара немесе электрмагнит өрісімен әсерлесуін зерттегенде пайдаланады. Мысалы, сыртқы электр өрісінің сутек атомына әсерін қарастырғанда бастапқыда сыртқы өрістің әсері ескерілмей, ұйытқуы жоқ бос атомның толқындық функциясы, энергия деңгейлері және тағы да басқа физикалық шамалары анықталады. Содан кейін табылған толқындық функцияны пайдаланып атомның энергия деңгейлеріне сыртқы өрістің тигізетін әсерін ескеретін қосымша түзетулер енгізіледі де, жаңартылған толқындық функция үшін Шредингер теңдеуі қайта шешіледі. Бұл әдіс одан әрі жоғары ретті түзетулер табылғанша бірнеше рет қайталанады. Ұйытқу теориясы кванттық электрдинамикада маңызды рөл атқарады. Осы теория арқылы әр түрлі процестердің амплитудалары есептеледі. Кванттық теория теңдеулерінің аналитикалық шешімдері қазіргі уақытқа дейін белгісіз. Соған қарамастан ол теңдеулердің Ұйытқу теориясының көмегімен алынған жуық шешімдері кванттық электрдинамикада тәжірибе нәтижелерімен дәл үйлестік табуда.[1]

Дереккөздер
-----------

1. ↑  «Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 жыл. ISBN 5-89800-123-9, IX том
*Басқа мағыналар үшін Кеген деген бетті қараңыз.*
**Кеген** – Іле алабындағы өзен.

Географиялық орны
-----------------

Алматы облысының Райымбек ауданы жерімен ағып өтеді. Ұзындығы 110 км, су жиналатын алабы 7,7 мың км2.

Бастауы
-------

Кетпен (Ұзынқара) және Қаратау жотасының оңтүстік беткейлерінен бастау алады. Жоғары жағында Шалкөдесу деп аталады. Қарқара өзенімен бірге Шарын өзенін құрайды.

Гидрологиясы
------------

Жоғарғы бөлігінде тар шатқалдармен ағып, төменгі бөлігінде тауаралық аңғарға шығып ағысы баяулайды. Ірі салалары: Кетпен, Кеңбұлақ т.б. Өзен қар және жер асты суларымен толығады. Жылдық орташа су ағымы Үлкен Талдыбұлақ сағасынан төменде 30,0 м3/с. Суын өзен бойындағы елді мекендер қажеттеріне пайдаланады.

Дереккөздер
-----------

1. ↑  Қазақ энциклопедиясы
Иммун қабылдауыштың мысалы: патоген (Pathogen), антидене (Antіbody), Fc қабылдауыш (Fc receptor) және эффекторлы жасуша (effector cell).
**Иммун қабылдауыш** (кейде **Иммун рецепторы**, ағылш. *Immune receptor*) — жасуша мембранасында орналасқан (мысалы, цитокин), иммунды жүйеде қарсыжауап ( response) туғызатын қабылдауыш (рецептор).

Түрлері
-------

Иммундық жүйенің негізгі қабылдауыштары:

* Үлгі сезу қабылдауыштары (PRRs),
* Толл тәрізді қабылдауыштар (TLRs),
* Киллер белсендірген қабылдауыштар (KARs)
* Киллер ингибиторлы қабылдауыштар (KIRs),
* Толықтама қабылдауыштар,
* Fc қабылдауыштары,
* B жасушалы қабылдауыштар,
* Т жасушалы қабылдауыштар.

Дереккөздер
-----------

1. ↑  Lippincott's Illustrated Reviews: Immunology. Paperback: 384 pages. Publisher: Lippincott Williams & Wilkins; (July 1, 2007). Language: English. ISBN 0-7817-9543-5. ISBN 978-0-7817-9543-2. Page 20
**Вилли Евсеев** (нем. *Willi Evseev*; 14 ақпан 1992, Теміртау, Қазақстан) — германиялық футболшы, жартылай қорғаушы.

Өмірбаяны
---------

1992 жылы, 14 ақпанда Қарағанды облысы, Теміртау қаласында дүниеге келген. Виллидің бала күнінде ата-анасы Теміртаудан Германияға қоныс аударған. Футболмен сол жақта айналыса бастаған.

Карьерасы
---------

«Ганновер 96» клубының төл шәкірті. 2010-2013 жылдар аралығында осы клубтың жасөспірімдер құрамасында өнер көрсетті. 

Футболшыны 2011 жылы Аустрияның «Винер Нойштадт» клубы жалға алады. Германия клубында шебер футболшылар көп болғандықтан Аустрияда тәжірибе жинап келуге «Ганновер» клубының бас бапкері Мирко Сломканың өзі ақыл қосады. Ол Аустрияда 2011-2012 жылдары 20 ойын өткізген. 

Ал 2013/14 жылғы маусым алдында «Вольфсург» командасы талантты жас футболшыны өздеріне шақырады. Бұл команда сапында Бундеслигдағы дебютін Бременнің «Вердеріне» қарсы өткізді. Одан кейін «Фрайбург», «Шальке 04» сондай-ақ, Германия кубогы жолындағы жарыста «Ингольштадт» клубтарына қарсы кездесулерге қатысты. Үш кездесуде екі гол соғатын пас берген. 2013/2014 «Вольфсбургтің» қосалқы құрамында ойнаған. Фарм клубында 16 ойынға қатысып, 8 доп соққан.

Дереккөздер
-----------

1. ↑

Сілтемелер
----------

* Профиль сайты soccer.ru Мұрағатталған 17 ақпанның 2015 жылы.
**Исланд мүгі** - (лат. *Cetrária islándica*)  – атауында "мүк" деген сөз болса да, бұл өсімдік Қыналарға (Саңырауқұлақтар дүниесі) жататын өсімдік, бұталы–жапырақты қына. Оның тері тәріздес біртұтас қабаттамасы болады. Ол ағашқа, топыраққа және басқа да заттарға қабаттамасының қысқа жіптері арқылы жабысып тұрады.

Табиғатта таралуы.
------------------

Еуропа, Азия, Африка және Австралияның қарағай ормандарында, мибатпақтарында, тундрада және орманды тундрада өседі .

Қазақстанда бұл өсімдік республикамыздың Солтүстік Қазақстан, Көкшетау және Орал облыстарында ғана аздап кездеседі. Олар қарғайлы ормандар мен сирек ормандарда, Орал облысындағы тау жайылымында кездеседі.

Биологиялық сипаттама
---------------------

Исланд мүгі ағаштың діңіне, тасқа жабысып өсетін қабық (қаспақ) тәрізді қына. Барлық қыналар сияқты ең қажет ететін жағдай - оттегі бай таза ауа. Түсі ақшыл-қоңырдан аққа дейін, сары, сұр, көгілдір, қоңыр түсті, жұқа қабыққа ұқсас болады. Қалақтары дұрыс емес фрмада, шеттері қайырылып қалған болады. Жеміс сабағы үлен қалақтарды ұшында пайда болады. Табақша тәрізді қоңыр, диаметрі 1,5см-дей, шеттері тісті.

Исланд мүгін жазда жинайды. Қалақтарын қоқыста тазалап ашык ауада немесе ветиляциясы бар бөлмеде кептіреді. Дәрілік шикізат ретінде мүктің қабаттамасы пайдаланылады.

Химиялық құрамы
---------------

Исланд мүгінің құрамында 70—80 % углеводтар табылған, көбіне *лихенин* мен "изолиенин", және қант. Одан қалғаны 0,5—3 % ақуыз, 1—2 % майлар, 1 % балауыз, 3 % шайыр, 3 % пигменттер және 3 - 5 % қына қышқылдары (уснин, протолихестерин, лихестерин, фумарпротоцентрар қышқылдары).

Пайдалануы
----------

Исланд мүгінің қайнатпасын суықтағанда, тымау тигенде ем қылып қолданады. Тәбетін ашатын амалы ретіде де пайдаланады. Құрамындағы уснин қышқылы антибиотик ретінде асқаза-ішектін қабынуына дауа болады.

Мал дәрігерлігі практикасында мүк қабаттамасы тәбет ашатын ащы зат ретінде малдың асқазан – ішек жұмысын жақсартуға қолданылады. Сондай–ақ, ол іш жүргізу үшін де пайдаланылады. Оның малға беру мөлшері: 

* жылқыға – 15 – 100 г,
* ірі қараға – 30 – 150 ,
* қой – ешкіге – 20 – 80 г.

Малға мүк қабаттамасы таза күйінде жемшөппен араластырылып, сондай – ақ тұнба, басқа шөптермен қоспа түрінде де беріледі. Айталық, оның тұнбасы 1:10 қатынаста жасалады немесе 100 грамм шикізат қайнаған 1 литр суға тұндырылып, сиырға күніне үш рет ішкізіледі.

Суреттер
--------

* 
* 
* 
*

Дереккөздер
-----------

1. ↑  "Қазақстан": Ұлттық энцклопедия/Бас редактор Ә. Нысанбаев – Алматы "Қазақ энциклопедиясы" Бас редакциясы, 1998
2. ↑  *Шәріпбаев Н.* Малдың тыныс алу мүшелерінің ауруларын емдеу үшін қолданылатын дәрілік өсімдіктер // Исландия мүгі —  "Қайнар", 1988. — Б. 66. — (Пайдалы өсімдіктерді мал дәрігерлігінде қолдану). — 5700 таралым. — ISBN 5 - 629 -00074 - 5.

Сыртқы сілтемелер
-----------------

* Цетрария исландская
* Iceland moss & lichens
* Iceland Moss Herbal Remedies Мұрағатталған 20 қазанның 2006 жылы.
Линдси Морган (ағыл. Lindsey Morgan) — американдық теледидар актриса. Әлемге көбінесе ABC «Главный госпиталь» (2012-2013) құнсыз операсында ойнаған Кристин Дэвис рөлімен әйгілі. 2013 жылы Кристина кері рөлі үшін Морган "Эмми" сыйлығына номинацияланған.

Өмірбаяны
---------

Морган Техас штатындағы Хьюстон қаласында өмірге келген. Кейін Лос-Анджелес теледидар мансапын бастау үшін көшкен. Морган «Как я встретил вашу маму», «Счастливый конец» сияқты сериалдарда ойнаған. 2013 жылы Линдси The CW «100» сериалының бірінші сезонында екінші пландық рөлге ие болды. Екінші сезоннан бастап сериалдың басты құрамасына дейін көтерілді.

Дереккөздер
-----------

1. Линдси Морган
2. Линдси Морган Internet Movie Database сайтында
**Исмаила Сарр** (фр. ; 25 ақпан 1998 жыл, Сенегал) — сенегалдық футболшы, "Уотфорд" клубы мен Сенегал Ұлттық футбол құрамасының жартылай қорғаушысы. 2021 жылғы Африка Ұлттары кубогының чемпионы.

Карьерасы
---------

### Клубтық

Сенегалдың "Дженерейшен Фут" клубының түлегі. 2016 жылы кәсіпқой карьерасын "Мец" клубында бастады. 2016 жылы 13 тамызда "Лилльге" қарсы ойында тұңғыш рет алаңға шықты. Тұңғыш голын 2017 жылы 2 ақпанда "Дижонның" қақпасына соқты.

2017 жылы 26 шілдеде "Ренн" клубымен төрт жылдық келісім шарт жасасты. 5 тамыз күні Франция чемпионатында тұңғыш рет жаңа клубы сапында алаңға шығып, 21 күннен соң "Тулузаның" қақпасына тұңғыш голын соқты.

### Ұлттық құрама

2019 жылғы Африка Ұлттары кубогына қатысып, турнирдің финалисі атанды. Топтық турнирдің соңғы кездесуінде Кенияның қақпасына бір гол соқты.

Дереккөздер
-----------

1. ↑

Сілтемелер
----------

*
**Линден** (ағылш. *Linden*) — Гайана мемлекетінің екінші қаласы, Жоғарғы Демерара-Бербис аймағының әкімшілік орталығы.

Географиясы
-----------

Қала Демерара өзенінің жағасында, ел астанасы Джорджтауннан оңтүстікке қарай 105 км жерде орналасқан.

Тарихы
------

ХХ ғасырдың басында бұл ауданда елді мекендер мүлде болған жоқ. 1913 жылы американдық геолог Джордж Байн Маккензи бокситтердің кен орындарын ашты. 1914 жылы ол мұнда жер алып, шахтаны салып кенді игере бастайды,сондай-ақ өндірілген кенді шығару үшін ағаш баржаларды сатып алды.
1916 жылы бокситтерді өндіру, өңдеу және сату мақсатында Canada Limited алюминий компаниясының еншілес компаниясы Demerara Bauxite Company Limited компаниясы құрылды.
Оның келесі онжылдықтағы қызметінің нәтижесінде аумақтың өнеркәсіптік дамуы орын алып «Маккензи» деп аталатын елді мекен пайда болды. 1970 жылы Гайана "Кооперативтік Республика" жариялаған кезде Маккензи, Висмар және Кристианбург елді мекендері "Линден" деген атаумен бір қалаға біріктірілді.

Халқы
-----

2002 жылы Линден халқы 29 298 адамды құрады.

Экономика
---------

Қала экономикасы негізінен боксит өндірісімен байланысты.

Дереккөздер
-----------

1. ↑  Bauxite. *Guyana Then And Now*. Тексерілді, 2 желтоқсан 2014.


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| Бұл үлгіні қарау Бұл үлгіні талқылау Бұл үлгіні өңдеуГайана қалалары мен аймақтары |
| --- |
|  |
| Елорда: **Джорджтаун** |
|  |
| Гайана аймақтары | 
Барима-Уайни  • Померун-Супенаам  • Эссекибо аралдары - Батыс Демерара  • Демерара-Махайка  • Махайка-Бербис  • Шығыс Бербис - Корентайн  • Куюни-Мазаруни  • Потаро-Сипаруни  • Жоғарғы Такуту-Жоғарғы Эссекибо  • Жоғарғы Демерара-Бербис |
|  |
| Гайана қалалары | 
Джорджтаун  • Линден  • Нью-Амстердам  • Анна-Реджина  • Бартика  • Скелдон  • Парика  • Вред-эн-Хуп  • Корривертон  • Летем |

 |
**Шөкшеұлы Байқадам Бабықов** (1692, Шығыс Қазақстан облысы, Ұлан ауданы Сібе өзінің бойы - 1779, сонда) - ақын. *"Өмір туралы", "Бұл дүние", "Келіндерге", "Тілеуберліге", "Әлиханға", "Насихат өлең", "Не жаман", "Болғанда асыл-асыл, жақсы-жақсы", "Кәрілік", "Қылдың ғой қайран сексен калжыратып"*, т.б. шығармалары бар. Байқадам шығармалары бұрын еш жерде жарияланбаған. Е.Аянбайұлы, К.Байғұттыұлы жинаған өлең, толғаулары, айтыстары Орталық ғылым кітапхана қорында сақтаулы.

Дереккөздер
-----------

1. ↑  "Қазақ әдебиеті. Энциклопедиялық анықтамалық. - Алматы: «Аруна Ltd.» ЖШС, 2010.ISBN 9965-26-096-6

 *Бұл мақала — қазақ әдебиеті туралы бастама мақала. Оны толықтырып, дамыту арқылы, Уикипедияға көмектесе аласыз.*
**Шөже тұқымдасы** (лат. *Regulidae*) – торғайтәріздес құстар отрядына (Қазақстанда ұсынылған 23 тұқымдастан) жататын 73 тұқымдастың біреуі. 

Сыртқы көрінісі бойынша шымшықтар немесе сарықастарды еске түсіретін ең кішкене денелі құстардың бірі. Бұлар – нағыз орман құстары, ағаштардың бөрікбасында көбірек жүреді, жерге өте сирек түседі. Жабын қауырсындары – жұмсақ, үлпілдек. Ұсақ бунақденелілерді жейтін құстарға арналған жіңішке, қысқа тұмсықты болып келеді. Қыста бунақденелілерден басқа да әр алуан тұқымдарды жейді. Реңінде шұбарлық жоқ, алайда әдемі түстер көбірек қатысады. Аталықтары әдетте аналықтардан қанығырақ боялған. Өте сақ құс, қылқанды ағаштар мен бұталардың бөрікбастарына ұяларын жақсы жасырады. Отырықшы және көшпенді құстар болып саналады. 

Еуразия, Солтүстік Африка және Солтүстік Американың қылқанды ормандарында таралған 3 туыстан, шөже тұқымдастарда 5-6 түр бар. Қазақстанда екі туыстан – шөжелер туысы және бір түрден тұратын әсем шымшық туыстарынан екі түр кездеседі.

Дереккөздер
-----------

1. ↑  Құстар. Мектеп энциклопедиясы, 2010, Ковшарь Анатолий Федорович, ISBN 978-601-282-168-0, 352 бет, Алматы: Атамұра
Нысана

Дартс
-----

Бұл ойын XV ғасырда Генрих VII королінің Англия мемлекетін басқару кезінде пайда болды. 
Оның әйелі аң аулауды жақсы көрген. Өз әйеліне қорыққан король оған аң аулаудың орнына өгіздің суретіне 
дротиктерді лақтыруды ұсынды.Сол себептен ағылшындар қазіргі уақытқа дейін нысананың ортасын өгіздің көзі
деп атайды.Қазіргі кездегі дротиктер найзаға ұқсамаған-кішкентай әрі әдемі, ал магниттік ұштық ойынды
жеңілдетеді. Қазіргі кезде дартс ойының бала да, үлкен де бүкіл әлемде жақсы көреді. Оны ойна отырып
ешкім корольдің аң аулауын ойға түсірмейді.

Нысана
------

Нысана көбінесе сизальдан жасалады. Бірақ та Азияның кейбір елдерінде, мысалы Қазақстанда жылқының шашынан жасалған нысаналар кеңейтілген. Нысананы сизальдан жасауды ең бірінші Nodor компаниясы ұсынды. 1932 жылы ең бірінщі сизальдан жасалған нысана пайда болды. Нысаналар Кенияда және Қытайда өндіріледі. Ол елдерде шикізат өте көп. Нысана секторлерге бөлінген, 1-ден 20-ға дейін.

**Нысананың биіктігі және оған дейінгі ара-қашықтық**

Стандартты ойында нысана 1,73 метр биіктікте болу керек, ал нысананың ойыншылар дротиктерді лақтыратын сызықтан ара-қашықтығы 2,37 метр болу керек.

«даблдың» және «треблдың» ішкі ені 8 мм.
«буллдың» ішкі ені 12,7 мм.
сыртқы орталық сақинаның ішкі диаметрі 31,8 мм.
нысананың ортасынан «дабл» сақинасының сыртқы жағына дейін ара-қашықтық 170,0 мм.
нысананың ортасынан «требл» сақинасының сыртқы жағына дейін ара-қашықтық 107,0мм.

Дротик
------

Ойыншылар стандарт бойынша массасы 50 граммнан кем дротиктерді пайдаланады. Әуесқойларға массасы 50 граммнан артық дротиктерді пайдалануға болады, бірақ та ондай дротиктерді сайыста қолдануға болмайды, сайыс кезінде қолданса, ойыншы жарысты жалғастыру құқығынан айырылады. Ойыншылар көбінесе массасы 19-25 грамм аралығындағы дротиктерді пайдаланады. Қазіргі кезде дартс инвентарін шығаратвн Unicorn, Harrows, Nodor, Winmau компаниялары әлгілі. Профессионал ойыншылар көбінесе вольфрам мен никельден жасалған дротиктерді пайдаланады.

Ережелер
--------

Стандартты нысана 20 секторге бөлінген, көбінесе түстері ақ және қара болады. Әр қайсысына 1-ден 20-ға дейін саны берілген. Ортада «булл» орналасқан. Оған тисе 50 ұпай беріледі, оның сыртындағы жасыл сақинаға тисе 25 ұпай беріледі. «Дабл» сақинасы сектордың саның екі есе арттырады, «требл» сақинасы сектордың саның үш есе арттырады. Ол сақиналар дәстүрлі қызыл және жасыл түстерге боялады. Әр ойыншы бір кезекте 3 лақтыру жасайды. Одан кейін кезек келесі ойыншыға келеді. 3 лақтырудан жиналған максммал ұпай саны 180.

Дереккөздер
-----------

"365 рассказов об удивительных открытиях" кітабы.
Тромбоксан A2
Тромбоксан B2
**Тромбоксандар** — эйкозаноидтардың өкілі, жеке жасушаларда G2 жəне Н2 простагландиндерден түзелетін туындысы. Тромбоциттерде тромбоксан түзіледі де, қанның ұюына себеп болады, тромбоциттер бірігеді жəне қан тамырлары тарылады. 

Қан жүйесінің өзінде, эндотелиялық жасушаларда, А2 тромбоксан жəне І2 простациклин түзіледі. Олар ағзада біріне-бірі қарсы əсер көрсетеді. ТСА2 тромбоциттердің бір-біріне жабысуына, бірігуіне себепші болады, зақымданған қан тамырын жауып, қан ағуын тоқтатады. Ал ПЦІ2 керісінше, тромбоциттердің қан тамырының қабырғасына жабысуынан жəне тромб түзілуінен сақтайды.

Маңызы
------

Қалыпты жағдайда тромбоксан мен простациклиннің əсері бір-бірімен теңдескен, баланс түрінде болады. Олар керісінше əсер ету арқылы, қан сұйықтылығын қамтамасыз етеді, тамырдың тонусын, артериялық қысымның тұрақтылығын сақтайды, жүрекке, миға, бауырға, бүйрекке, өкпеге үздіксіз қан келуіне себепші болады. 

ТСА2 тромбоциттердің бірігуінен басқа, қан тамырын кеңейтеді, лимфоциттер көбеюіне қатысады, бронх түйілуіне себепші болады. ТСВ2 қан тамырын тарылтады.[1]

Дереккөздер
-----------

1. ↑  Биохимия. Медицина университеті баспасы. Алматы
**"Дарын" мемлекеттік сыйлығы** - Қазақстан Республикасының Үкіметінің дарынды жастарға берілетін мемлекеттік сыйлығы. Ол 1992 жылы бастап жасы 35-тен аспаған, қоғамдық-әлеуметтік, мәдени қызметтерімен халыққа танылған, дарынды жастарға 2 жылда бір рет (ғылым, архитектура, өнер, әдебиет, журналистика, спорт, *халық шығармашылығы* салалары бойынша) беріліп келеді. *Мақсаты* - қазақстандық жастардың ғылыми, шығармашылық, қоғамдық қызметіне мемлекеттік тұрғыдан қолдау көрсету, олардың шығармашылық ізденістеріне, қоғамдық бастамаларына және тұлғалық қалыптасуына кеңінен мүмкіндіктер ашу.

  

Әдебиет саласындағы "Дарын" сыйлығының лауреаттары: Ә.Ысмайылов, Д.Амантайұлы, Б.Жақып, М.Тазабеков, Б.Жүсіповв, А.Темірбай, Д.Қамзабекұлы, А.Шәріп, М.Райымбекұлы, Д.Кәпұлы.

Дереккөздер
-----------

1. ↑  Саяси түсіндірме сөздік. – Алматы, 2007. ISBN 9965-32-491-3
2. ↑  "Қазақ әдебиеті. Энциклопедиялық анықтамалық. — Алматы: «Аруна Ltd.» ЖШС, 2010 жыл.ISBN 9965-26-096-6

 *Бұл мақала — қазақ әдебиеті туралы бастама мақала. Оны толықтырып, дамыту арқылы, Уикипедияға көмектесе аласыз.*
**Тромбин** (коагуляция коэффициенті II) — бұл адам мен жануарлардың қан ұюы жүйесінің маңызды құрамдас бөлігі. Тромбин гидролаз ферменттерінің класына жатады (ЕС 3.4.21.5). Ол аргинин және лизин қалдықтарынан құралған пептидтік байланыстарды гидролиздеуді катализдейді және субстраттың өзіндік ерекшелігіне ие.

Синтез
------

Тромбин протромбиннің екі жерінің ферментативті бөлінуімен (Xa) белсендірілген фактор арқылы қалыптасады. Ха факторының белсенділігі V (Va) факторына байланысты болғанда едәуір ұлғаяды, бұл аталатын құрылымның пайда болуына әкеледі. протромбиназ кешені. Протромбин бауырда синтезделеді және 10 дәрмектік қышқыл қалдықтарының (Glu) гамма-карбоксигглутам қышқылына (Gla) айналуына әкелетін К дәруменінің тәуелді реакциясы кезінде ауысымдық модификациядан өтеді.Кальцийдің қатысуымен гамма-карбоксиглутам қышқылы қалдықтары протромбиннің мембрананың фосфолипидті екі жаққа қосылауын қамтамасыз етеді. Витамин К тапшылығы немесе варфарин антикоагулянтының болуы гамма-карбоксиглутамин қышқылының пайда болуына кедергі келтіреді, бұл қан ұюы процесін баяулатады.

Қандағы тромбина деңгейі бірте-бірте туған сәттен бастап ересек адамның қалыпты деңгейіне жеткенге дейін жоғарылайды: туғаннан кейін 1 күн өткеннен кейін 0,5 В/мл концентрациядан 6 айға дейін 0,9 У/мл дейін.

Қабынуды реттеу
---------------

Тромбин гемостазға қосымша, қабынуды реттеуге қатысады. Оның әрекеті протеаздармен белсендірілген рецепторлар арқылы және концентрацияға байланысты жүзеге асырылады.
**Хике барылдауық қоңызы** (лат. *Carabus hiekei*) – барылдауық қоңыздар тұқымдасының биологиялық түрі. Неміс энтомолог Фриц Хикенің құрметіне аталған.

Таралуы
-------

Теңіз деңгейінен 3000-3500 метр биіктіктегі альпі белдеуіндегі шөгінді тастарда тіршілік етеді, мұнда әзірге жиі кездеседі. 

Қазақстанның Қызыл кітабына енген. Қазақстанда Іле Алатауының биік орталық бөлігінің Өтпелі және Кіші Алматы өзендері арасының жергілікті түрі. Дем алу орындарын салу, жол салу құрылыстары түрдің тіршілік ортасын бүлдіріп, оның санының қысқаруына әкелді. Үлкен және Кіші Алматы бассейнінің адам аз баратын шағын сайының бірінде шағын альпі қорығын ұйымдастыру керектігі жөніндегі мәселелер қолға алынуда.

Биологиялық сипаттамасы
-----------------------

Туыс тармағы жүйесінде жеке дара түр. Ересегінің белсенділігінің шарықтау шегі маусым ортасы мен шілде ортасында өтеді. Жекелеген даралары маусым ортасынан тамыз ортасына дейін кездеседі. Ұсақ моллюскалармен қоректенеді.
**Миллер Герард Фридрих** *(29.10.1705- 22.10.1783)* – тарихшы, археограф, Петербург ҒА- ның мүшесі (1731). Ұлты – неміс. 1725 жылы Ресейге келген.1725 жылы адъютант, 1731 жылы тарихтан профессор, 1728- 30 жылдары және 1754-65 жылдары. ғылым академиясының конференц- секретары болды. 1733-43 жылдары Сібірді зерттеу экспедициясына қатысып, 20- дан астам қаланың архивін зерттеді, орыс тарихына байланысты құжаттар көшірмесін жинап алды. Миллер Сібірдің географиясы, археологиясы, этнографиясы және экономикасы жайынан да көптеген материалдар жинады. Оның негізгі еңбегі –*«Сібір тарихы». «Халықтың және оның россиялық деген атының шығуы»* деген диссертациясында (1748) Ресей тарихын норман теориясы тұрғысынан баяндады, бұған М.В. Ломоносов, С.П. Крашенинниковтар қарсы шықты.[1]

Дереккөздер
-----------

1. ↑  Қазақ совет энциклопедиясы
**Иландыру**, 1) *психологияда* – адамға сөзбен әсер етудің, үгіт-насихаттың бір түрі. Адам түрлі жағдайда айналасындағылардың іс-әрекеті мен қылығына кейде еріксіз иланып отырады. Нәтижесінде адамның санасында бұрынғы сенімі мен бағыт-бағдарына, күнделікті әдет-ғұрпына қарама-қайшы пікірлер де тууы мүмкін. Иландыру кейде ізгі мақсатпен, кейде теріс мүдде үшін жүзеге асырылады;  
2) *медицинада* – адам психикасына әсер ету арқылы емдеудің ерекше бір түрі. Адам жас кезінде иланғыш келсе, білім алып, өмір мектебінен өтіп, есейе келе оның бойындағы әр нәрсеге сенетін иланғыштық қасиет азая береді. Иландыру ойдағыдай өтуі үшін науқас мінезінің ерекшеліктерін, ауруының даму барысын жақсы білу шарт. Науқастың иланғыштығы оның жоғары жүйке жүйесінің қызметінің ерекшеліктеріне тәуелді. Иланғыштық, көбінесе, әсершіл, көңілшек не әлсіз, шаршаған адамдарда байқалады.

Иландырудың *тура* (тікелей сөзбен әсер ету) және *жанама* (науқасқа дәрі-дәрмектің, әр түрлі медициналық емшараның жақсы әсерін атап көрсету арқылы) түрлері ажыратылады. Иландыру сергек кезде және гипноздық ұйқы кезінде де жүзеге асырылады. Дәрігер сөздерді және сөз тіркестерін қайталау арқылы науқасты гипноздық күйге түсіріп, оның ұйқы сезімін шақырады. Сөзбен иландыру кезінде дәрігердің бір қалыпты қоңыр дауыспен айтқан сөздері құлаққа жағымды тиеді, науқастың денесін сипау, көк жарықты бір өшіріп, бір жағу немесе жаңбыр тырсылын елестету, т.б. науқасты елжіретеді. Бұл кезде гипноздалушының ми қыртысында жарым-жартылай тежелу дамиды, бірақ жеке белсенді сергек бөліктер қалады; осы бөліктер арқылы дәрігер мен науқас арасындағы байланыс іске асырылады. И.П. Павлов иландырудың физиологиялық табиғатын зерттеген. Адамда болатын бұл ерекше құбылысты ол ми қыртысында шоғырланған қозу ошағының барлығымен түсіндіреді. Ал В.М. Бехтерев иландырудың психологиялық табиғатын зерттеп, гипнозбен иландыруды маскүнемдіктен емдеу кезінде қолданған. Сондай-ақ, иландыру адамның жүйке жүйесінің қызметі бұзылып, әр түрлі жүйке ауруларына шалдыққанда (мыс. жүйкесі тозу, т.б.), шылым шегуден арылу үшін де қолданылады.[1]

Дереккөздер
-----------

1. ↑  «Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, IV том
Миллениум көпірі
**Миллениум көпірі** (ағылш. *Gateshead Millennium Bridge*) — Ньюкасл қаласының Тайн өзенінің үстінде орналасқан. Бұл көпір 2002 жылы патшайымның тапсырысымен салынған. Көпір ешкімге ұқсамайтын құрылымымен ерекшеленеді. Бір жағымен төңкеріліп тұрған кезінде қарапайым жаяу жүргіншілер өзеннің арғы бетіне өте алады. Ал келесі жағымен төңкеріліп тұрған кезінде, керісінше қайықтар мен кемелер өте алады. Қайталанбас дизайны үшін көпір көптеген марапаттарға ие болды. Оны кейде *«Қысық көз»* деп те атайды. Себебі бұрылып бара жатқан кезінде, адамның бір үлкен көзіне ұқсайды.

Галерея
-------

* 
* 
* 
* 
* 
* 
* 
*

Дереккөздер
-----------

1. ↑  Final River Tyne bollard removed. Тексерілді 1 тамыздың 2012.

Сыртқы сілтемелер
-----------------

* Gateshead Council page Мұрағатталған 26 сәуірдің 2012 жылы. // gateshead.gov.uk.
* Construction photographies // ejayar.ndo.co.uk.
* Gateshead Millennium Bridge, Tyneside(қолжетпейтін сілтеме) // gifford.uk.com.
* Gateshead Millennium Bridge by Sándor Kabai.
* youtube видеосы // YouTube.
**Саймасай Әлімбайұлы Тәтібеков** (1903 жылы Қарaсай ауданы, 5.10.1973 жылдан Алматы қаласы) – қоғам қайраткері, Қазақстанда Кеңес өкіметін орнатуға белсене қатысушылардың бірі. Тарих ғылымының кандидаты (1946 жыл) доцент.

1918 жылы Верныйдағы орыс-қазақ мектебінде оқыған. 1919 жылы өз тілегі бойынша Қызыл Армия қатарына алынып, Ташкенттегі Түркістан майданы саяси бөлімі жанындағы курсты бітірді. 1919 жылы 22 жылы «Қара қырғыз» атты әскер полкінің эскадрон командирі ретінде Ферғана майданында басмашыларға қарсы соғысқа қатысты. Жетісу губерниялық комсомол комитетінің хатшысы, Түркістанда ЛКЖО ОК ұйымдастыру бөлімінің меңгерушісінің орынбасары 1923-1927 жылдары Нарында Қырғыз КСР Кеңес өкіметін нығайту жөнінде уәкіл (1927-1931ж) Мәскеудегі Қызыл профессура институтының тыңдаушысы (1931-1933ж) болды. Жылдары Қырғызстан оқу ағарту халкомының 1-орынбасары, 1939-1946 жылдары М.Фрунзе атындағы Қырғыз мемлекетінің педагогикалық институтының география факультетінің деканы. Қырғызстан КП ОК жанындағы Республикалық партия мектебінде экономика кафедрасының меңгерушісі, Абай атындағы Қазақ педагогика институтында саяси экономика кафедрасының меңгерушісі (1960-1965), 1965 жылдан өмірінің соңына дейін Алматы Халық шауашылық институтында саяси экономия кафедрасында доцент болды. Тәтібеков 60-қа жуық ғылыми еңбек жариялаған. Жауынгерлік Қызыл Ту, «Құрмет белгісі» ордендерімен, бірнеше медальмен марапталған.

Дереккөздер
-----------

* Жетісу энциклопедия «Арыс» баспасы Алматы 2004
**Патрисия Руни Мара** - 1985 жылы 17 сәуірде туған американдық актер, «Кошмар на улице Вязов» фильмінде Нэнси рөлімен және «Девушка с татуировкой дракона» фильміндегі Лисбет Саландер рөлін ойнады, бұл рөлі үшін ол «Золотой глобус» және «Оскар» премияларына номинацияланды. Әртістің апайы Кейт Мара. Мара Бедфордта, Нью-Йорк штатында Тимоти Кристофер Мара «Нью-Йорк Джайентс» тобының вице-президенті және Кэйтлин Макналти отбасысында дүниеге келген. Оның екі ағасы - Дэниел және Коннор және апайы Кейт бар. 2003 жылы ол Fox Lane мектебін бітірген. Бітірген соң, ол Эквадор, Перу және Боливия Traveling School проекті бойынша саяхаттады. Әртістің ең табысты рөлі Стиг Ларссон «Девушка с татуировкой дракона» фильміндегі Лисбет Саландер рөлі. Бұл рөл әртісті «Золотой глобус» және «Оскар» премияларына номинациялады.
Торри Хиггинсон
**То́рри Хи́ггинсон** ( ағылш. *Torri Higginson*, 06 желтоқсан 1969), шын есімі Са́ра Викто́рия Хи́ггинсон — канадалық актриса, өзінің «„Войны „ТЕК"» фильміндегі ролімен танымал және фильмнің жалғасы, *«Английский пациент»*, одан кейін «Жұлдызды қақпалар: Атлантида» ( орыс. *Звёздные врата: Атлантида*) деген ғылыми-фантастика телехикаяларына түсті.

Өмірбаяны
---------

Канаданың Онтарио штатында, Берлингтон қаласында дүниеге келген.

Актерлік шеберлігін Лондон музыка және драма мектебінде шыңдады, Эваном МакГрегороммен бір класста оқыды. Оның кіші інісі Люк Хиггинсон , "Debaser" рок-группасының вокалисті болып келеді.

### Мансабы

Өз-өзіне рөлді ойлап табудан Торридің актерлік қызметі басталады. 1991 жылы Голландиядан шыққан компания қысқа метражды «Фотографтың әйелі» (орыс.  *Жена фотографа*) фильмін түсіреді , мұнда Торри Хиггинсон бірінші планда ойнайды және бір мезгілде продюсер болып жұмыс істейді. 

1992 жылы «Мәнгілік Сері» ( орыс. *Рыцарь навсегда*) телехикаясында Торри Хиггинсон телевизияда көрініп тұрды , Виндзорлық әйелдер және Отбасы суреттерінде ойнады және Уильям Шетнердің «Война Тек» телефильмінде Бет Киттридж атты ғалымды ойнады. Торри осы рөлді ойнап, осы фильмнің телехикаясында бірінші эпизодында көзге түседі.

«Каменные джунгли» Фантастикалық төбелестен кейін, ол Мэри медбике рөлінде Ағылшын пациенті болып көрінеді. «Буря столетний» минихикаясында, «Семья полицейских 3», «Воздушный спецназ», «Погоня за памятью» деген көптеген фантастикалық төбелес жанрында басты рөлді ойнады. 1999 жылы «Город» деген сериалын түсіреді, сол жерде Торри Хиггинсон- Торонтодан адвокат рөлін ойнады.

Торри Хиггинсон «Счастье», «Человеческая история», «За гранью возможного», «Горец:Ворон», «Корка», «Ирландский квартал», «Превращение Пэйдж», «Крысы» деген көптеген киноларда түсті.

Торри 2004 жылы «Звездные врата: Атлантида» деген сериалға түсірілуге шақырылды, ол келісіп،сериалда Элизабет Вейр атты дәрігерді ойнады. Онымен қоса ол көрермендерге «Звёздные врата: SG-1» деген телехикаяда көзге түседі.

Торри Хиггинсон «Три высокие женщины», «Ботинки Зади», «Мельница на Флоссе» деген секілді көптеген спектакльдерді ойнаған.

Дереккөздер
-----------
**Атаулы сөйлем**  — жай сөйлемнің түрі. Ойға қатысты бір ғана атауыш сөзден немесе сөз тіркесінен арнаулы интонациясы арқылы логик. ыңғайда құралып, баяндау мазмұны мәтінге қатысты айқындалатын бір құрамды сөйлем. А. с. мағынасы жағынан: а) заттың, құбылыстың, болмыстың ақиқаттығын бейнелей атап көрсетеді: Айдала. Көлдің биік қабағы... Күн батып барады (С. Мұқанов); ә) ақиқатты эмоциялы-сезімдік ыңғайда атап көрсетеді: Шіркіннің күлкісі!.. (Б. Майлин). А. с. зат есімнен, сонымен бірге заттанған сан есімнен (Екі. Нашар оқитындарға таңылар белгісі — осы), сын есімнен (Шыжыған ыстық. Күйіп тұр.), есімдіктен (Сол. Еркіннің дәл өзі.), есімше, қимыл есімдерінен де жасалады. Құрамы жағынан жалаң, жайылма, дара, күрделі болады: Үскірік. Аяз. Тұлданаған күн. Ауыл. Үй саны жиырма шақты (Б. Майлин). Оқымай кеткір! Көзі ашық қой, жөн сілтейді ғой десем, жаудың табанына салып бермек (Б. Майлин). А.с. көркем әдебиетте ойды ықшам да бейнелі етіп, кейіпкер мінезін аша түсу үшін қолданылады.Әдеб.: Қазақ тілінің грамматикасы. Синтаксис, А. 1967; Әміров Р.С. Жай сөйлем синтаксисі, А. 1983; Аманжолов С. Қазақ әдеби тілі синтаксисінің қысқаша курсы, А. 1994,
Шартты түрде семіздікті екі түрге бөлуге болады ( adipositos): а) экзогенді сыртқы себептерге байланысты (артық тамақтану, физикалық белсенділіктің төмендеуі –гиподинамия; б) эндогенді, яғни эндокриндік реттелудің бұзылыстарымен болған; Семіздіктің бұл түріне теріасты майдың біркелкі емес жиналуы жатады.Біршама жүдеу әдетте зорығуға әкелетін аурулардың әсерінен ұзақ уақыт ашыққаннан болады: асқорыту үрдісінің айқын бұзылыстарымен, қатерлі ісіктермен эндокринді аурулармен.Жүдеудің ең соңғы деңгейі (кахексия) гепотиздің патологиясында болуы мүмкін. 

1. ↑  Биология кітабы 8 сынып, Семіздік түрлері
**Семізбұғы корунд кен орны** - Қарағанды облысы Қарағанды қаласынан солтүстік шығысқа қарай 160 км жерде орналасқан кен. М.П.Русаков пен Н.И.Наковник ашқан (1926). Мұнда корунд 1927 жылдан өндіріліп келеді.

Геологиялық құрылымы
--------------------

Семізбұғы Корунд Кені ерте герциндік гранитоидтар мен төменгі девон эффузиялары жапсарындағы туынды кварциттер массивінде шоғырланған.

Жатыс сипаты
------------

Ауданы 10 км2 болып келетін массивте үш кентас денесі (Бас корундты, Корунд-гематитті, Баритті-корундты) және Үлкен делювийлік қорым бар. Байытудан алынатын кондиционерлі концентраттағы корундтың орта мөлшері 40-45%. Кен орны ТМД елдері бойынша бірден-бір корунд шығаратын орын. Корундты Қыштым зауыты (Орал) пайдаланып келген. [1]

Дереккөздер
-----------

1. ↑  Қарағанды. Қарағанды облысы: Энциклопедия. - Алматы: Атамұра, 2006. ІSBN 9965-34-515-5
**Садуақас Сайран** (1964 ж.) - Қытай халық республикасының әлеуметтанушысы. Сайран Бүрілтоғай орта меқтебін бітіріп, 1983-1987 жылдары Үрімші экономикалық университетінің
саясаттану және экономикалық факультетінде оқыған. 1987-94
жылдары Шиньжан экономикалық сауда баскару мекемелерінде қызмет жасап, кейіннен 1994 - 2001 жылдары Шиньжан университетінің Орта Азия мәдениетін зерттейтін гуманитарлық
орталығында еңбек етеді. 2001 - 2003 жылдары әл-Фараби атындағы ұлттық университетінің социология кафедрасының магистратурасын оқып бітірген. Содан кейін сол кафедраның аспирантурасына түскен. 2003 жылдан Шиньжан университетінің саясаттану институтында мәдени саласын зерттеу Жұмыстарымен айналысуда. Елуге тарта ғыными еңбектердің авторы.
Соның ішінде "Тілдік әлеуметтену және тұлғаның әлеуметтік
іс-әрекетін калыптастыру" деген монографияның авторларының бірі. Көптеген еңбектерінде қоғамдағы тілдін әлеуметтік
функцияларын зерттеген. Ғылыми жетістіктері:
1. тұлғаны қалыптастыруда, үлтаралық мәдениетті көтеруде
тілдік әлеуметтенудің орнын анықтаған.
2. Тілдің әлеуметтік институт ретіндегі функцияларын көрсеткен.
3. Тіл әлеуметтануының заңдыныктарын, принциптерін,
категорияларын, ғыными ситуациясын дәлелдеген.
4. Қазақ тілінің болашағын болжап көптеген ұсыныстар
берген.
5. Мемлекеттік тілдің халықты достастыруға, біріктіруге бағьттталған функцияларын нақты зерттеулер аркылы дәлелдеген.

Дереккөздер
-----------

1. ↑  Биекенов К. Садырова М. Әлеуметтанудың түсіндірме сөздігі. — Алматы: Сөздік-Словарь, 2007. — 344 бет. ISBN 9965-822-10-7
**Садовский атындағы көше (Алматы)** Көшөге Ресей физигі, Ресей Ғылым Академиясының академигі, КСРО Мемлекеттік сыйлығының иегері, Социалистік Еңбек Ері Михаил Александрович Садовскийдің есімі (Алматы қаласы атқару комитетінің 10.01.1961 №1 шешімі) берілген. Садовский Михаил Александрович (1904-1994) Петербор қаласында дүниеге келген. 1966-1967 жылдары Садовскийдің қатысуымен Медеудегі жасанды бөгет құрылысы іске асырылған. Көше Түрксіб ауданында орналасқан. Захаров көшесінен басталып, Гризодубов көшесіне дейінгі аралықта созылып жатыр. Көшенің ұзындығы - 600 метр.

Дереккөздер
-----------

1. ↑  Алматы көшелері. Анықтамалық энциклопедия. – Алматы: "ИП Волошин" баспасы, 2009. ISBN 978-601-7157-18-0
**Семён Сергеевич Слепаков** (23 тамыз 1979 жыл, Пятигорск) — ресейлік продюсер, сценарийші, комедиялық актёр, бард.
Ертеректе Әзілкештер мен Тапқырлар Клубындағы (орыс. *Клуб Весёлых и Находчивых (КВН)*) Пятигорск құрамасының капитаны болды.

ТНТ теледидарындағы Наша Russia шоуының продюсері және басты авторы, «Комеди клаб» уәкілі, «Интерндер» (орыс. *Интерны*) «Универ» және «Универ. Жаңа жатақхана» (орыс. *Универ. Новая общага*) комедиялық сериалдарының продюсері және сценаристі болып келеді.

Өмірбаяны
---------

2000-2006 жылдар аралығында — Әзілкештер мен Тапқырлар Клубындағы Пятигорск құрамасының капитаны болды.

2004 жылы Пятигорск құрамасы Әзілкештер мен Тапқырлар Клубының жоғарғы лигасының жеңімпазы болды.

2005 жылдан бастап Мәскеуде тұрады.

2006 жылы Кіші Британия скетч-йоу форматына негізделіп Comedy Club уәкілі, Гарик Мартиросян және ТНТ продюсері, Александр Дулерайнмен бірлесіп «Наша Russia» жобасын іске асырды.

2008 жылы Универ сериалының продюсері мен сценаристі болды.

2010 жылы орыс. *Наша Russia. Яйца судьбы* фильмінің продюсері мен сценаристі болды.

2010 жылдан бері «Comedy Club» уәкілі.

2010 жылы «Интерндер» сериалының продюсері.

2011 жылы «Универ. Жаңа жатақхана» сериалының продюсері.

Әуесқойлығы
-----------

2005 жылы өзінің ьірінші музыкалық альбомын жазып, 2010 жылдан бастап өзінің әндерін «Comedy Club» шоуында таныстыра бастады.

2012 жылы коммерциялық емес жобасында «Семен Слепаков. Альбом №1» атты музыкалық албомын ұсынды.

Білімі
------

Пятигорск мемлекеттік лингвистикалық университетіндегі француз тілі факультеті мен Мемлекеттік муниципалдық басқару факультетін бітіріді. Мамандығы тіл маманы және менеджер.

2004 жылы экономикадан кандидаттық диссертациясын қорғаған.

Фильмдер тізімі
---------------

### Актёр

* 2010 — Біздің Russia. Тағдыр жұмыртқалары — *Склифосовский институтінда ұйқтап жатқан күзетші*
* 2020 — Өлі жандар — *Чичиков адвокаты*
* 2021 — БУМЕРанг — *доктор*

### Сценарийші

* 2008 — Универ
* 2010 — Біздің Russia. Тағдыр жұмыртқалары
* 2011 — Универ. Жаңа жатақхана
* 2013 — Саша Таня
* 2015 — Ұятсыздар
* 2018 — Үй қамақ
* 2020 — Қарғысқа ұшыраған күндер

### Продюсер

* 2006 — Біздің Russia
* 2008 — Comedy Woman
* 2008 — Универ
* 2010 — Біздің Russia. Тағдыр жұмыртқалары
* 2010 — Интерндер
* 2010 — Comedy Баттл
* 2011 — Универ. Жаңа жатақхана
* 2013 — ХБ
* 2013 — Саша Таня
* 2014 — Ұйқтама!
* 2014 — Би
* 2014 — Бір күні Ресейде
* 2015 — Ұятсыздар
* 2016 — Бородач
* 2018 — Үй қамақ
* 2018 — Мәдениет жылы
* 2019 — Две девицы на мели
* 2020 — Қарғысқа ұшыраған күндер

Сілтемелер
----------

* Семёна Слепаковтың ресми сайты
* Семённың YouTube видеохостинг сервисіндегі жеке бейнедидары
* Семен Слепаков on Facebook
* Семён Слепаков *Twitter* сайтында
* Семён Слепаковтың жанкүйерлер сайты Мұрағатталған 6 қыркүйектің 2012 жылы.

Дереккөздер
-----------